Keiserinne Myeongseong

Keiserinne Myeongseong (hanja: 明成皇后; hangeul: 명성황후; revidert romanisering: Myeongseong Hwanghu; født 25. september 1851 i Yeoju, Gyeonggi, Kongedømmet Joseon, død 20. august 1895, Gyeongbokgung, Hanseong, Joseon), også kjent som Dronning Min (민비; Minbi), personlig navn ukjent (etternavn Min, 閔), var den første offisielle kona til Kong Gojong, den 26. kongen av det koreanske Kongedømmet Joseon. 

Fra 1873 til hennes død i 1895 var hun rikets regent, med et avbrudd på fem dager i 1895. I 1902, da Gojong hadde blitt erklært keiser av Korea, fikk hun det posthume navnet Hyoja Wonseong Jeonghwa Hapcheon Honggong Seongdeok Myeongseong Taehwanghu (孝慈元聖正化合天洪功誠德明成太皇后; 효자원성정화합천홍공성덕명성태황후), som ofte forkortes til Myeongseong Hwanghu.

Dronning Min ble av japanerne regnet for å være et hinder for deres innflytelse og ekspansjonsplaner i Korea. Forsøk på å fjerne henne fra den politiske arena gjennom mislykkede opprør som til tider ble støttet av den daværende mektige koreanske regent Heungseon Daewongun, kong Gojongs far, som motsatte seg all endring i Koreas isolasjon og som til tider ble anklaget for å jobbe for japanerne, førte til at hun sterkt motsatte seg japansk innflytelse. 

Etter Japans seier i den første kinesisk-japanske krig, gikk Dronning Min inn for sterkere forbindelser med Keiserriket Russland i et forsøk på å gå imot den japanske innflytelsen i Korea. Miura Gorō, den japanske ministeren i Korea og da en pensjonert generalløytnant i hæren, støttet fraksjonen ledet av Heungseon Daewongun, som han regnet for å være mer sympatisk ovenfor japanske interesser. 

Tidlig om morgenen 20. august 1895 tok snikmordere væpnet med sverd som visstnok var under ordre fra Miura Gorō seg inn i Gyeongbok-palasset. Da de kom inn i dronningens område (Okhoru-paviljongen), drepte de tre kvinner de antok var Dronning Min, og da de fikk bekreftet at en av dem virkelig var Dronning Min, brente de liket i en furuskog foran Okhoru-paviljongen og spredte deretter aska. Hun var da 43 år gammel. Dette mordet har blitt kjent som Eulmi-hendelsen (乙未事變; 을미사변).

Mordet på den koreanske dronningen førte til fordømmelse fra andre fremmede makter. For å hanskes med den økende internasjonale kritikken, ga den japanske regjeringa Miura ordre om å vende hjem til Japan og tiltalte ham i en forfalsket rettssak ved domstolen i Hiroshima, mens de andre militære involvert i mordet fikk en rettssak for en militær domstol. Alle ble frifunnet da det ikke fantes nok bevismateriale til å få dem dømt. 

Likevel førte mordet til økte anti-japanske holdninger i Korea med "kort hår-ordenen" (斷髮令; 단발령), og koreanerne opprettet den rettskafne Eulmi-arméen og deltok i demonstrasjoner i hele landet. Etter mordet flyktet kong Gojong og kronprinsen, den senere keiser Sunjong og søkte tilflukt i den russiske legasjonen i Korea i 1896, og dette førte til et tilbakeslag for Gabo-reformene, som det ble antatt var et resultat av japansk innflytelse. I oktober 1897 kom Gojong tilbake til Gyeongungung, og han opprettet da Keiserdømmet Korea.

I Sør-Korea har man fått en fornyet interesse for Keiserinne Myeongseong på grunn av nyere romaner, TV-serier og en musikal.

 Referanser 

 Litteratur 
 Bird, Isabella. (1898). Korea and her Neighbours. London: Murray. OCLC 501671063. Reprinted 1987: ; OCLC 15109843
 Dechler, Martina. (1999). Culture and the State in Late Choson Korea. 
 Duus, Peter. (1998). The Abacus and the Sword: The Japanese Penetration of Korea, 1895–1910. Berkeley: University of California Press. ; OCLC 232346524
 Han, Young-woo, Empress Myeongseong and Korean Empire (명성황후와 대한제국)(2001). Hyohyeong Publishing 
 Hann, Woo-Keun. (1996). The History of Korea 
 Keene, Donald. (2002). Emperor of Japan: Meiji and His World, 1852–1912. New York: Columbia University Press. ; OCLC 46731178
 Lewis, James Bryant. (2003). Frontier Contact between Choson Korea and Tokugawa Japan. 
 MacKensie, Frederick Arthur. (1920). Korea's Fight for Freedom. Chicago: Fleming H. Revell. OCLC 3124752 Revised 2006:  (voir also Project Gutenberg.)
 __________. (1908). The Tragedy of Korea. London: Hodder and Stoughton. OCLC 2008452 Reprinted 2006: 
 Nahm, Andrew C. (1996). A History of the Korean People: Tradition and Transformation. (1996) 
 _________. ( 1997). Introduction to Korean History and Culture. 
 Schmid, Andre. (2002). Korea between Empires, 1895–1919. New York: Columbia University Press. ; ; OCLC 48618117

 Eksterne lenker 


Kategori:Koreanere
Kategori:Personer fra Gyeonggi